Թեման շեղելու մյուս ձեւը, ըստ Աշոտյանի, կոռուպցիայի դրոշակը բռնել ու ծածանելն է, որի քավորը, նրա խոսքով, վարչապետն է. «Ինչ լինում է, պարոն վարչապետն ասում է՝ մենք կոռուպցիայի դեմ ենք պայքարում, ինչ կոռուպցիա, տղերք, ձայնագրության մեջ ոչ մի անգամ կոռուպցիա բառ չկա, թալան բան չկա, մարդասպան բառ չկա, դուք ինչի տեղ եք դրել էս ժողովրդին, որոնց մեծ մասը դեռ հավատում է ձեզ: Ասում ենք ՌԴ հետ լավ չեք աշխատում, ասում եք՝ կոռուպցիայի դեմ ենք պայքարում, ասում ենք՝ Թրամփի հետ հանդիպում չի լինելու, կոռուպցիայի դեմ ենք պայքարում, ասում ենք՝ ԵՄ հետ չեք կարում աշխատել, ասում եք՝ կոռուպցիայի դեմ ենք պայքարում, ներդրումները նվազել են՝ կոռուպցիայի դեմ ենք պայքարում, սննդամթերքը թանկացել է՝ կոռուպցիայի դեմ ենք պայքարում, խաղողի մթերման խնդիր կա՝ կոռուպցիայի դեմ ենք պայքարում, առաքելական եկեղեցու դեմ արշավը ինչի եք խրախուսում՝ կոռուպցիայի դեմ ենք պայքարում… »: